google/wiki40b huggingface dataset:
František Mysliveček

Karriere

Han har spilt for Slavia Praha, JEF United Ichihara, Ventforet Kofu, Brummell Sendai og FK Teplice.
Morecambe Bay

Morecambe Bay er en stor bukt nordvest i England, nesten rett øst for Isle of Man og like sør for Lake District nasjonalpark. Det er det største tidvannområdet med mudderflater og sand i hele Storbritannia, og dekker et område på 310 km². 
Elvene Leven, Kent, Keer, Lune og Wyre renner ut i bukten, og de forskjellige esturiene danner flere halvøyer i bukta, som Humphrey Head. 
Det meste av landområdet rundt bukten er drenert, og marskland er omgjort til jordbruksområde. Morecambe Bay er også et viktig sted for dyreliv, med et rikt fugleliv og variert sjøliv. Det ligger et fugleobservatorium på Walney Island. Blant fugleartene er myrsnipe, tjeld, polarsnipe og storspove, og i marsklandet vokser salttolerante arter, som blant annet salturt og portulakkmelde, begge fra amarantfamilien.
Bukten er særlig kjent for kvikksanden og tidevannet som flytter seg raskt. Det blir blant annet sagt at tidevannet «kommer like raskt som en hest løper». Netten til 5. februar 2004 druknet 21 ulovlige innvandrere fra Kina da de plukket hjerteskjell her. 
I flere hundre år er det blitt utnevnt lokale guider for å krysse bukten. Vanskelighetene med å krysse bukten har ført til at landområdene på nordsiden ble isolerte på grunn av fjellene i Lake District. En kunne derfor bare nå disse områdene ved å gå på sanden over bukten, eller ta ferje, fram til Furness-jernbanen ble bygget i 1857. Denne går langs kanten av bukten, og krysser de ulike elvene. London-Glasgow-banen går også et kort stykke langs bukten, det eneste stedet hvor West Coast Main Line går langs sjøen.
Divergent (film)

Handling

I fremtidens Chicago, er mennesker delt inn i fem grupper basert på hva slags personligheter de har, enten de er uselviske, fredelige, ærlige, modige eller intelligente. Tenåringen Beatrice Prior (Shailene Woodley) blir en Divergent (avvikende), som vil si at hun ikke hører til i en bestemt gruppe. Hun er den som oppdager at en ond plan er i ferd med å iscenesette seg i det ellers tilsynelatende perfekte samfunnet hun lever i.
Numa Pompilius

Numa Pompilius (født ca. 700 f.Kr.) var i henhold til sagnene byen Romas andre konge etter Romulus, Romas legendariske grunnlegger.
Etter å ha blitt valgt til konge av folket ble den fromme sabineren Numa Pompilius kjent for etableringen av religiøse riter og institusjoner, som de med vestalinner og augurer, og for å ha knyttet den unge byen Roma sammen i et religiøst fellesskap. Ved sin bortgang tradisjonelt plassert år 673 f.Kr. ble han fulgt av Tullus Hostilius.
Historisiteten til de fire første kongene av Roma er omdiskutert, og mange historikere anser de som utelukkende mytiske skikkelser; følgelig er det usikkert om han noensinne har eksistert.

Navn

Navnet Numa er knyttet til latinske Numen, som betyr «guddommelig kraft». Det kan være at koblingen mellom navnet og hans religiøse politikk først ble gjort mye senere.

Bakgrunn

Ifølge romersk tradisjon hadde Romulus grunnlagt byen, og vært dens første konge. Ved hans bortgang var det ikke avklart hvem som skulle bli hans etterfølger og arvtaker, noe som førte til et maktvakuum. Senatorene løste først problemet ved å innføre et interregnum, hvor de lot makten gå på rundgang seg imellom, helt til en konge kunne velges. Enigheten falt på at folket skulle utpeke en konge, som skulle godtas av senatet. Overraskende nok falt valget på sabineren Numa Pompilius, fra sabinerbyen Cures. Ifølge Plutark var Numa den yngste av Pompons fire sønner, og skal ha vært født på den dagen Roma tradisjonelt var antatt å ha blitt grunnlagt, 21. april 753 f.Kr. Han skal ha levd et sterkt disiplinert liv, og bannlyst all luksus fra sitt hjem. Titus Tatius, sabinerkonge samt Romulus' kollega, skal ha giftet bort sin eneste datter Tatia til Numa. Etter tretten års ekteskap døde Tatia, noe som førte til at Numa trakk seg tilbake til landsbygda. Ifølge tradisjonen skal han ha hatt nymfen Egeria som rådgiver.
Pompilius, som verken var fra senatorstanden eller byen, var godt kjent for sin kunnskap, lærdom og gudfryktighet. En utbredt historie (blant annet formidlet av Cicero for å knytte den gresk-romerske tradisjon sammen) var at han hadde hatt selveste Pytagoras, den greske filosof og matematiker, som læremester; dette er derimot ikke mulig da Pytagoras levde omtrent 150 år senere.

Bortgang og ettermæle

Pompilius skal ifølge overleveringene ha dødd i 673 f.Kr. Da han gikk bort ble han etterfulgt av Tullus Hostilius. Hostilius' etterfølger, Ancus Marcius, skal etter sigende ha vært Numas barnebarn. 
Ifølge Plutark hevder noen forfattere han fikk kun én datter, Pompilia; hennes mor blir ofte identifisert enten med Numas første kone Tatia, eller hans andre kone Lucretia. Hun skal ha giftet seg med den fremtidige første pontifex maximus Numa Marcius, og med ham brakt fram sønnen Ancus Marcius. Andre forfattere hevder han fikk fem sønner, Pomponius, Pinus, Calpus, Mamercus og Numa. Fra disse skal etter sigende adelsfamiliene Pomponii, Pinarii, Calpurnii, Aemilii, og Pompilii respektivt ha ført sine aner tilbake til. Andre forfattere antar at dette var kun en form for smiger diktet opp for å skaffe seg gunst hos disse familiene.
Galopp

Galopp er en gangart hos firbeinte dyr der bevegelsen skjer gjennom en rekke jevne, like sprang. Galopp som begrep brukes særlig om hester, men kan være en like aktuell beskrivelse for mange andre arter, for eksempel hunder.

Galopp hos hest

Galopp hos hester er en rask tretaktet gangart med svev. Vanligvis skiller man mellom høyre og venstre galopp.
Benas rekkefølge i høyre galopp er: venstre bakben, høyre bakben og venstre forben samtidig (diagonale benpar), høyre forben, og et svev. Benas rekkefølge i venstre galopp blir da: høyre bakben, venstre bakben og høyre forben, venstre forben, og et svev. En del hester går til tider kryssgalopp, en veldig ubehagelig galopp, der de går "motsatt" galopp med forben og bakben. I kontragalopp går hesten i f.eks. venstre galopp på høyre volte eller høyre galopp på venstre volte, det vil si i feil galopp i forhold til den veien den går. Dette medfører risiko for å snuble.
I Norge er det én galoppbane, den ligger i Bærum utenfor Oslo og heter Øvrevoll Galoppbane. I galoppen i Norge er det mange amatører, det vil si folk som driver med galopp på hobbybasis, for eksempel som medlemmer av Norsk Amatørrytterklubb (NoARK).
Vatneleiren

Vatneleiren er en militærleir ved Vatne i Sandnes, bygget av den tyske hæren under andre verdenskrig. Etter krigen ble den brukt til forskjellige formål av den norske hæren, og er nå hovedkvarter for Agder og Rogaland Heimevernsdistrikt 08.
I tilknytning til leiren ligger Vatneleiren kapell og skytebaner på Vatne og Svartemyr som er hovedøvingsbaner for forsvar og politi i Rogaland.
Hærens transportkorps skole- og øvingsavdeling (HTKSØ) var rekruttskole for transport og militærpolitiet samt befalsutdannelse. Avdelingen var lokalisert i Vatneleiren til den ble nedlagt og flyttet til Sessvollmoen våren 1996.Svartemyr hadde eget jernbanespor til øvingsformål, deler av dette og en gml. tysk jernbanevogn ble i 1996 flyttet og er bevart på Figgjo. I 1997 kjøpte Sandnes kommune 70 dekar av leiren. Dette området kalles Bulega og er hovedkontor og base for kommunens tekniske utføringsenheter, fra 2008 samlet under Sandnes Bydrift.
Miguel Simão

Karriere

Miguel Simão startet sin profesjonelle karriere i Nacional i 1991. Han har også spilt for Académica Coimbra, Aves, Sanfrecce Hiroshima, Gil Vicente og Moreirense.
God Save the King/Queen

«God Save the King/Queen» er de facto nasjonalsangen i Storbritannia og en rekke andre stater.
Humor Risk

Humor Risk (sannsynligvis 1921) er den første, men aldri utgitte filmen til Brødrene Marx, og på listingen i Internet Movie Database som en tapt film. Den kan ha blitt ødelagt av Groucho Marx, som har sagt at han brente negativene etter en særdeles dårlig mottagelse ved premiere-visningen.
Alle de fire brødrene Marx er kjent for å ha deltatt i denne korte filmen. Det var den siste filmen regissert av Dick Smith, og den første filmen som var skrevet av Jo Swirling (som mange år senere var medskribent på It’sa Wonderful Life og Tatt av vinden, og andre).
Humor Risk er noen ganger sammenblandet med et annet filmprosjekt fra 1926 som Brødrene Marx, men som heller aldri ble utgitt. Denne filmen ble senere omdannet til filmen The Cocoanuts fra 1926.
Ekstrakorporal membranoksygenering

Bruksområder

ECMO benyttes innen behandlingen av nyfødte med alvorlig nedsatt lungefunksjon. It is around 75% effective in saving the newborn's life. Newborns cannot be placed on ECMO if they are under 4 and a half pounds, thus ruling out the device for most premature newborns. Newborn infants are occasionally placed on ECMO due to the lack of a fully functioning respiratory system or other birth defect, but the survival rates drop to roughly 33%.

Prosedyre

An ECMO machine is similar to a heart-lung machine. To initiate ECMO, cannulae are placed in large blood vessels to provide access to the patient's blood. Anticoagulant drugs (usually heparin) are given to prevent blood clotting. The ECMO machine continuously pumps blood from the patient through a "membrane oxygenator" that imitates the gas exchange process of the lungs, i.e. it removes carbon dioxide and adds oxygen. Oxygenated blood is then returned to the patient.
Management of the ECMO circuit is done by a team of ECMO specialists that includes ICU physicians, perfusionists, respiratory therapists and registered nurses that have received training in this specialty.

Typer

Det finnes forskjellige former for ECMO, de to mest vanlige er venøs-arteriell (VA) og veno-venøs (VV). Ved begge modaliteter dreneres venøst blod fra kroppen og blir oksygenert utenfor denne. Ved VA returneres blodet til arteriesiden, og ved VV returneres blodet til venesiden. Ved VV ECMO tilbys ingen understøttelse av hjertefunksjonen.

Varighet

VV ECMO can provide sufficient oxygenation for several weeks, allowing diseased lungs to heal while the potential additional injury of aggressive mechanical ventilation is avoided. It may therefore be life-saving for some patients. However, due to the high technical demands, cost, and risk of complications (such as bleeding under anticoagulant medication), ECMO is usually only considered as a last resort therapy.
The time limit for a newborn is usually around 21 day max. Dr. Thomas Krummel, Chairman of General Surgery at Stanford University, held the record for the longest survivor on ECMO at 62 days. This record was in turn broken recently on January 30, 2008, when a patient at NTU hospital, Taiwan survived a drowning accident after 117 days of ECMO application.

Komplikasjoner

ECMO can have dangerous side effects. The large catheters inserted in the baby's neck can provide a fertile field for infection, resulting in fatal sepsis.
Additional complications include a greatly increased risk of bleeding.
In adults, ECMO survival rates are around 60%, and there are reports of patients being supported for over ten weeks.
ECMO has yet to have proven survival benefit in adults with ARDS.
In VA ECMO, patients whose cardiac function does not recover sufficiently to be weaned from ECMO may be bridged to a ventricular assist device (VAD) or transplant.
The Eraser

The Eraser ble gitt ut i 2006, og er Thom Yorkes første soloalbum. Platen inneholder ni spor, og bygger videre på den eksperimentelle stilen Radiohead fulgte på platene Kid A og Amnesiac. Platen fikk gode kritikker, og er listet opp som en av årets 50 beste plater i musikkbladet Uncut.
Sigrid Stray

Familie

Hun var datter av kjøpmann og fabrikkeier Reier Kluge (1859–1921) og Anna Gausel (1863–1939). I 1921 giftet hun seg med overrettssakfører, senere høyesterettsadvokat Christian Stray (1894–1981). Sammen fikk ekteparet to døtre. Eldstedatteren Signe Marie Stray Ryssdal skulle selv bli en fremtredende jurist og politiker.

Utdannelse

I 1914 tok hun artium i Stavanger. Så flyttet hun til Kristiania for å studere jus, og ble uteksaminert fra Universitetet i Oslo som cand.jur. i 1919.

Yrkesliv

Som nyutdannet ble hun ansatt som sekretær i lovavdelingen i Sosialdepartementet. Der var hun i tre år, før hun ble byfogdfullmektig ved Byfogdembetet i Arendal. Etter et år i den stillingen ble hun i 1924 sakførerfullmektig hos sin mann, som var høyesterettsadvokat i Arendal. I 1929 ble hun Norges andre kvinnelige høyesterettsadvokat. Fra 1934 var hun partner i advokatfirmaet Stray, Stray & Vinje.
Never Back Down

Handling

Jake Tyler (Sean Faris) er en tenåring som nettopp har mistet faren i en bilulykke, og som nå flytter fra hjembyen til Orlando i Florida, hvor han, moren Margot (Leslie Hope) og lillebroren Charlie (Wyatt Smith) skal bo, siden Charlie har fått et tennisstipend på en god skole i byen. Jake, som har et naturtalent i nærkampsport, blir umiddelbart innviet i en MMA-gruppe på sin skole, der den arrogante og selvgode Ryan McCarthy (Cam Gigandet) er den store stjernen.
De to blir imidlertid bitre fiender da Jake får en god tone med Ryans kjæreste Baja Miller (Amber Heard), og Ryan gjør skam på Jake i en nærkamp foran halve skolen. Jake bestemmer seg umiddelbart for å kjempe tilbake, til tross for sin mors store protester, og går i trening hos MMA-mesteren Jean Roqua (Djimon Hounsou) i hans klubblokaler for å gjøre seg klar til den uavhengige, men prestisjetunge MMA-turneringen Beatdown, der også Ryan skal stille opp.
Taipei

Historie

Området der Taipei ligger i dag ble først bebodd av Ketagalanstammen. Hankinesere fra Fujian kom dirt allerede i 1709. I 1894 ble byen hovedstad i Taiwan. 
I 1895 erobret japanerne øya og byen fikk navnet Taihoku. Byen ble så hovedstad for det japanske styre og ble utviklet til et administrativt sentrum på øya.
Japanerne var imidlertid blant taperne av andre verdenskrig, og øya havnet atter igjen under kinesisk styre. Etter Kuomintangs nederlag i den kinesiske borgerkrig flyktet de til Taiwan. Der videreførte de Republikken Kina, og Taipei ble midlertidig hovedstad. Etter dette ekspanderte byen noe. Byens befolkning steg over en million mennesker i begynnelsen av 1960-årene. I midten av 1970-tallet lå befolkningen på over to millioner. Tilveksten bremset deretter.

Geografi

Taipei ligger i Taipeibekkenet (台北盆地) i nordlige Taiwan og grenser i sør til elven Sindian (新店溪) og i vest til elven Danshuei (淡水河). De nordlige distriktene Shilin og Beitou fortsetter nord for elven Chilung (基隆河) og grensar til nasjonalparken Yangmingshan (陽明山國家公園). Det høyeste punktet i området er Cising som er 1 092 meter høyt. Fjellet ligger ved vulkangruppen Datun, i vestre Yangmingshan.
På grunn av sin beliggenhet i en dal opplever byen ofte høya temperaturer og høyg luftfuktighet under sommeren, et problem som øker på grunn av den høye befolkningstettheten og bruken av luftkondisjonering. Klimaet er subtropisk. Iblant rammes byen av tyfoner. Tyfonsesongen varer mellom juni og oktober.
Taipei er inndelt i 12 distrikt. Avgasser fra motorkjøretøy påvirker luftkvaliteten noe.

Offisiell status

Republikken Kina gjør offisielt krav på å representere hele Kina, det vil si også Fastlands-Kina, som de facto og av de aller fleste land anerkjennes å styres av Folkerepublikken Kina. Republikken Kina hevder videre at dens egentlige hovedstad är Nanjing, er en by som ligger vest for Shanghai på fastlandet. Byen Taipei er offisielt sett således bare midleridig tilhold for Republikken Kinas nasjonale regjering.
Den kommunistiske Folkerepublikken Kina, hvis nasjonale hovedstad er Peking, hevder at Republikken Kina på Taiwan er en utbryterstat, som burde tilbakeføres  til moderlandet, om nødvendig med militærmakt.

Festivaler og begivenheter

Det er mange årlige taiwanesiske festivaler som holdes i Taipei, blant annet Yuanxiaojie og Shuang Shi Jie. Et vanlig sted for festivaler og andre evenemanger er på torget foran Guoli Zhongzheng Jiniantang.

Transport

De fleste regulære internasjonale flyvinger skjer på Taiwan Taoyuan International Airport i det nærliggende Taoyuan. Flyplassen Songshan i hjertet av byen er for inneriksfly, samt noen charterreiser.
Taipeis kollektivtrafikksystem MRT, nå kjent som Taipeis tunnelbane, driver også bybane basert på VAL (automatisk bybane) med tunnelbanen. Begge gjennomgår en ekspansjon.
Taipeis hovedstasjon er den største taiwanesiske jernbanestasjonen, og fungerer også som nav for tunnelbanen.
Et godt utbygd bussystem kjører gjennom hele byen og dekker områder som ikke tunnelbanen når.
Delawares flagg

Delawares flagg består av lys blågrå flaggduk med delstatens våpenskjold satt i en lys gul-brun spissrute (rombe) i flaggets midte. Langs dukens nedre kant står innskriften "DECEMBER 7, 1787".
Flagget er laget etter modell av delstatens troppefaner fra borgerkrigen, mens blåfargen er hentet fra uniformsfargene som ble benyttet av delstatens tropper. Datoen 7. desember 1787 viser til at Delaware var først ute med å ratifisere den amerikanske grunnloven.
Delawares flagg ble innført 24. juli 1913 og på nytt offisielt vedtatt 13. juni 1955. Bakgrunnen for dette doble offisielle vedtaket er at loven om flagget i 1953 falt ut under revisjon av delstatens offisielle lovbok.
Alpeglød

Alpeglød (fra tysk Alpenglühen) er et optisk fenomen som oppstår ved soloppgang og solnedgang når strølyset fra sola som står rett under horisonten lyser opp fjellsider og snøflekker mens forgrunnen ligger i (halv)mørke.
Fenomenet kan også oppstå på himmelen om lyset reflekteres av aerosoler i atmosfæren.
NM i svømming kortbane 2002

NM i svømming kortbane 2002 ble arrangert i Stavanger 14.-17. mars 2002.
Tianjinuniversitetet

Tianjinuniversitetet (kinesisk: 天津大学, pinyin: Tiānjīn Dàxué), frem til 1951 Peiyanguniversitetet (eller på pinyin: Beiyanguniversitetet) er et universitet grunnlagt den 2. oktober 1895 i Kina av reformpolitikeren Sheng Xuanhuai. Det har hovedsete i byen Tianjin.
Tianjinuniversitetetet er blant de fremste satningsuniversitetene i Folkerepublikken Kina (med i Prosjekt 211). Det hadde i 2005 rundt 20.000 studenter og over 4.700 vitenskapelig ansatte.
Metrisk rom

Et metrisk rom i matematikk er en mengde der det er definert en metrikk eller et  avstandsmål mellom to vilkårlige elementer i mengden. Et metrisk rom har en struktur kun bygd opp omkring avstanden mellom to objekter, og definisjonen gjør det mulig å studere matematiske sammenhenger basert på de formelle egenskaper til avstandsmålet.  Et matematisk resultat der beviset bygger ene og alene på de generelle egenskapene til en metrikk, vil være gyldig i alle metriske rom.  
Et eksempel på et metriske rom er mengden av reelle tall, definert med metrikken . Andre eksempler euklidske rom  Rⁿ, definert sammen en avstandsmetrikk, og Manhattan-metrikken for et sett av punkter i et kartesisk plan, gitt en metrikk basert på en sum av absoluttverdien av koordinatene til disse punktene.
Ethvert metrisk rom er også et topologisk rom, og mengden av alle metriske rom er derfor en undermengde av alle topologiske rom. Motsatt er alle normerte vektorrom, herunder alle indreproduktsrom, metriske rom og mengden av alle normerte vektorrom (hhv. alle indreproduktsrom) er derfor ungdermengder av alle metriske rom.

Kontinuitet

En funksjon , der  og  er to metriske rom, sies å være kontinuerlig dersom den oppfyller epsilon-delta-betingelsen: Funksjonen  er kontinuerlig for enhver , der , og enhver , finnes en  slik at dersom  og , så er .

Kompletthet

Et metrisk rom V sies å være komplett dersom en hver Cauchyfølge konvergerer mot et element som også ligger i V. Alle lukkede mengder av komplette rom utgjør også i seg selv et komplett rom. 
Mengden av reelle tall  er et eksempel på et komplett metrisk rom; det samme gjelder et generelt m-dimensjonalt euklidsk rom . Det er derimot ikke mengden av  rasjonale tall , dvs tall som kan skrives som en brøk.  I  er det mulig å konstruere Cauchyfølger som konvergerer mot et grense som selv ikke er et rasjonalt tall.
Stegodon

Stegodon var en slekt innen snabeldyr og den eneste systematiske gruppen i familien Stegodontidae. Det vitenskapelige navnet kommer fra gresk og er sammesatt av stegein for dekket og odon for tann. Navnet refererer til jekslene konstruksjon. I motsetning til elefanter som har kinntenner med fine riller av emalje og tannbein, hadde Stegodon'-kinntenner en serie grove riller dekket av emalje.
I det ytre har elefanter og stegodonter liknet på hverandre. Noen av Stegodon-artene er blant de største pattedyrene som har eksistert, med en skulderhøyde på nesten 4 meter og en estimert kropsvekt på over 12 ton. Det har også eksistert en dvergform på øyene i Indonesia, den siste fantes på øye Flores samtidig med Homo floresiensis og døde ut for ikke mer enn 4100 år siden.
Det skilles på cirka ti arter som levde mellom pliocen og holocen i Asia og under midten Pliocene i Afrika.
Dominikanerklosteret i Trondheim

Dominikanerklosteret i Trondheim lå ved krysset mellom Kjøpmannsgaten og Bruveita (i dag kalt Kannikestrete) i Trondheim sentrum. Det ble grunnlagt en gang før 1234, og er hyppig omtalt i skriftlige kilder gjennom middelalderen. Antakelig har anlegget forfalt relativt raskt etter reformasjonen, men det nevnes at det unngikk å gå med i bybrannen i 1531.
Ved tilfeldig graving i området er det flere ganger registrert funn av murfundamenter i området, men de er vanskelige å tolke. Det er mulig at kirken har ligget parallelt med og vest for Bruveita, og at koret har ligget ute i det som nå er Kjøpmannsgaten. Murene i Bispegaten 4 kan være deler av klosterfløyene.
Junior-VM i friidrett 2014 – 1500 meter menn

Forsøksheat

22. juli

De tre raskeste i hvert heat (Q) og de tre beste tidene for øvrig (q) gikk videre til finalen

Detaljer

De tre raskeste i hvert heat (Q) og de tre beste tidene for øvrig (q) gikk videre til finalen
Volleyball under Asialekene 1970

Volleyball under Asialekene 1970. Volleyball var en av flere sporter under de sjette Asialekene som ble arrangert i Bangkok i Thailand. Det var fjerde gangen som Volleyball var med på programmet i Asialekene. Volleyballturneringene, en for menn og en for damer, ble avviklet i perioden 10. til 19. desember 1970. Japan ble beste nasjon, de vant begge gullmedaljene.
Viddebergmåler

Utseende

En middelsstor (vingespenn 24 – 30 mm), slank, grå måler med forholdsvis smale vinger. Forvingen er lysgrå med mange, mer eller mindre diffuse, tverrbånd. Bakvingen er ensfarget silkeaktig gråhvit. Arten er vanskelig å skille fra andre Entephria-arter og kan også ligne på artene i slekten Epirrita. Larven er slank, lys grønn med markerte, oppstående børster, en lys sidestripe og trekantede, purpurfargede flekker langs ryggen.

Levevis

Arten lever på våte områder der larvenes næringsplante, ørevier (Salix aurita), vokser.

Utbredelse

Viddebergmåleren finnes i de nordligste delene av Europa og Asia, og i det nordvestlige Nord-Amerika. I Norge er den funnet i Nordland, Troms og Finnmark.
Sica Sica

Sica Sica er en by i departementet La Paz i Bolivia. Byen hadde ved den offisielle folketellingen i 2001 et innbyggertall på 3 831. I 2010 ble innbyggertallet anslått til 4 847.
Kingsnorth kraftverk

Kingsnorth kraftverk  er et varmekraftverk i Kent i det sørlige Storbritannia. Det har en installert produksjonskapasitet på 1 940 MW, fordelt på fire blokker på ca. 500 MW hver. 
Brenselkilden er kull og naturgass. Anlegget ble utbygd omkring årene 1969–1973. Operatør er selskapet E.ON UK plc. 
Utslippet av CO₂ er 8,9 millioner tonn i 2007.
De totale CO₂-utslippene i 2008 var ca. 6 405 000 tonn.